Næstved Kommune

Teatergade 8, 2. sal.

4700 Næstved

5588 5010

[www.naestved.dk](http://www.naestved.dk)

Referat

Mødeforum

**Styregruppen for Rammeaftale Sjælland**

Sagsnr

**2015-4**

Dokumentnr.

**2015-4**

Mødedato

**7/8-2015**

Tid

**Kl. 9-12**

Sted

**Næstved Kommune, Teatergade 8**

**4700 Næstved**

Deltagere

**Bruno Lind – Næstved**

**Kenn Thomsen - Holbæk**

**Mogens Raun Andersen – Roskilde**

**Thomas Knudsen – Slagelse**

**Dorte Saabye – Solrød**

**Lone Feddersen – Lejre**

**Michael Nørgaard – Region Sjælland**

**Anne Andersen – KKR Sjælland**

**Bo Gammelgaard – Sekretariatet**

**Povl Skov – Sekretariatet**

Gæster

**Kirsten Eklund - Økonomigruppen**

**Jasmina Diness Mikkelsen**

Afbud

**Erik Pedersen – Odsherred**

**Alma Larsen - Guldborgsund**

**Jacob Nordby - Ringsted**

**Inger Marie Vynne – Lejre**

**Lau Svendsen Tune - Vordingborg**

Referent

**Dagsorden styregruppemøde 7/8-2015**

1. Godkendelse af referat fra styregruppemøde 8/5-2015
2. Rammeaftale 2015 - fokusområder
3. Børnehus II
4. Orientering om Socialtilsyn Østs årsrapport 2014
5. Socialstyrelsens centrale udmeldinger – aktuelle og kommende
6. Møde i Koordinationsforum 22/6
7. Fremtidig finansiering af Kvindekrisecentret Hanne Marie
8. Økonomi: Effektiviseringsværktøjer og analyse af voksenhandicapområdet
9. Markedsmodning
10. Status for kommunikationsområdet (VISP, Taleinstituttet, Specialrådgivningen)
11. Hjerneskadeprojektet – status og videre proces
12. Tilbudsportalen og Socialtilsyn – møder og proces i Socialstyrelsen mv. II
13. Nyt fra netværksgrupperne
14. Nyt fra K17
15. Nyt fra KKR
16. Nyt fra Sekretariatet
17. Evt.

**1. Godkendelse af referat fra Styregruppemøde 8/5-2015**

**Indstilling:**

Sekretariatet indstiller:

* At styregruppen godkender referatet fra 8/5-2015

**Bilag:**

* Referat fra styregruppemøde 8/5-2015 <http://rs17.dk/media/9393/referat_styregruppem_de_rammeaftale_sj_lland_08052015.pdf>

**Beslutning:**

* Styregruppen godkendte referatet

 **2. Rammeaftale 2015 – fokusområder**

**Baggrund:**

Fokusområderne for 2015 er: 1) Ministertema 2015: Anbragte børn og unges undervisning/uddannelse, 2) Kontanthjælpsreformensbetydning for det specialiserede område og særlig fokus på de unge (15-25 år), 3) Metodeudvikling herunder evidens & effekt og med misbrugsområdet som case samt fokus på organisering & finansiering af udvikling, 4) Psykiatriområdet herunder pensionsreformens betydning og ungeområdet (15-25 år)

På direktørmøde 31/10-2014 blev det foreslået at fokusområderne 2015 inddrager senfølger af alkoholmisbrug, unge med dobbeltdiagnoser, konsekvenser af de store reformer (førtidspension mv.) herunder for boligområdet og inddragelse af hele ungegruppen både ift. misbrug og psykiske problemer, hvilket styregruppen tog til efterretning.

Ift. 1) Anbragte børn og unges undervisning/uddannelse er ultimo 2013 udpeget til ministertema i rammeaftalen 2015. Der er efterfølgende nedsat en arbejdsgruppe med Kalundborg som tovholder, som har udarbejdet et notat. Notatet er behandlet i styregruppen 6/2-2015, hvor styregruppen tog orienteringen til efterretning

Ift. 2) Kontanthjælpsreformen er nedsat en arbejdsgruppe med Odsherred Kommune som tovholder og repræsentanter for netværksgrupperne og øvrige relevante videnspersoner. Gruppen afholder sit første møde primo september.

Ift. 3) Metodeudvikling med misbrugsområdet som case er gennemført en analyse i 2014 om kvalitet og sammenhæng på misbrugsområdet i Region Sjælland som er fremlagt på styregruppemøde 12/9-2014**.** Der er etableret en klyngeorganisering som fortsætter udviklingsarbejdet.

Ift. 4) Psykiatriområdet varetages fokusområdet af netværksgruppen for voksne sindslidende, med Roskilde Kommune som tovholder. Netværksgruppen holder møde 18/9, hvor fokusområdet drøftes

Fokusområderne 2) om kontanthjælpsreformen betydning og 4) om psykiatriområdet fortsætter som fokusområder i rammeaftale 2016.

Styregruppen skal opfølgende drøfte status og det videre arbejde med resultaterne og anbefalingerne fra arbejdet med fokusområderne 1) Børn og Unges uddannelse og 3) Metodeudvikling med misbrugsområdet som case. Sammenfatning af de to analyser er vedlagt i bilag

**Indstilling:**

Det indstilles:

* At styregruppen tager orienteringen til efterretning
* At styregruppen drøfter den videre proces og tidsplan for arbejdet med fokusområderne.

**Bilag:**

* Notat om Anbragte Børns undervisning - særligt minister tema til rammeaftalerne for 2015 - anbragte børn og unges undervisning/uddannelse/inklusion
* Analyse af misbrugsområdet: <http://rs17.dk/projekter/misbrugsomraadet.aspx>
* Kommissorium for analyse af Psykiatriområdet

 **Beslutning:**

* Styregruppen tog orienteringen til efterretning: Fokusområderne behandles på de kommende møder i hhv. netværksgrupperne og i de nedsatte arbejdsgrupper
* Styregruppen besluttede at netværksgrupperne forud for deres kommende møder forholder sig mere konkret til fokusområderne og herunder giver en status på arbejdet, anbefalinger til hvad der skal gøres og kommer med forslag til den videre proces og tidsplan for arbejdet.

**3. Børnehus II**

**Baggrund:**

På styregruppemøde 8/5 drøftede styregruppen henvendelsen fra Politiet for Midt- og Vestsjælland vedrørende politiets ønske om en Børnehussatellit. Som baggrund for drøftelserne havde Næstved kommune udarbejdet et baggrundsnotat til belysning af oprettelsen af en satellit praktisk, fagligt og økonomisk.

I drøftelsen lagde styregruppen lagde generelt vægt på sikringen af et højt fagligt niveau og miljø og pointerede, at der altid vil være transport ift. højt specialiserede institutioner. Styregruppen besluttede at indstille til K17 og KKR at det i lyset af det færre antal sager end forventet i børnehuset og ud fra ønsket om at lægge vægt på faglighed, er der ikke nye forhold, der tilsiger behov for oprettelse af satellit i Roskilde og derfor indstilles at fastholde beslutningen om ikke at oprette en satellit.

KKR Sjælland fastholdt på møde 17/6 beslutningen om ikke at oprette en satellit til børnehuset, hvilket er meddelt til Midt- og Vestsjællands politi pr. brev 2/7-2015.

Midt- og Vestsjællands politi har pr. mail spurgt til processen i fremtiden, herunder hvornår børnehuset igen forventes evalueret i regi af KKR Sjæl - land. Børnehuset og dets aktiviteter drøftes løbende og i relation til de årlige rammeaftaler. Næstved kommune og den administrative styregruppe vil løbende følge brugen af børnehuset, og hvis udviklingen i brugen af børnehuset tilsiger et behov for en evaluering f.eks. ved en betydelig kapacitetsudvidelse, vil en sådan blive iværksat. De 2 politikredse vil naturligvis i givet fald blive inddraget.

**Indstilling:**

Det indstilles:

* At styregruppen tager orienteringen til efterretning

**Bilag:**

* Brev fra KKR Sjælland til Midt- og Vestsjællands politi 2. juli 2015

**Beslutning:**

* Styregruppen tog orienteringen til efterretning

**4. Orientering om Socialtilsyn Østs årsrapport 2014**

**Baggrund:**

Grundlaget for udarbejdelsen af årsrapporten for det enkelte tilsyn fremgår af lov om socialtilsyn § 9 og bekendtgørelse om socialtilsyn § 11.

Socialtilsynets årsrapport skal fungere som en årlig afrapportering til Ministeriet for Børn, Ligestilling, Integration og Sociale Forhold om socialtilsynets virke og resultater i forhold til de opgaver og rammer, som er stillet i lov om socialtilsyn.

Socialtilsyn Øst overtog pr. 1. januar 2014 tilsynsforpligtelsen for ca. 1.500 plejefamilier og 450 sociale botilbud og misbrugsbehandlingssteder.

Tilsynsopgaverne blev udført af en ny organisation med over 70 medarbejdere, der ikke kendte hinanden, og som samtidigt bl.a. skulle:

* Implementere et nyt tilsynskoncept
* Skabe sig overblik over den samlede opgave
* Implementere et nyt it system
* Flytte ind i to nye råhuse med en afstand på 150 km.

Årsrapporten beskriver Socialtilsyn Østs erfaringer med tilbuddenes og plejefamiliernes faglige og organisatoriske kvalitet på udvalgte fokuspunkter. Socialtilsynets kvantitative virke beskrives ligeledes.

Overordnet set, kan det konkluderes:

* At de sociale tilbud og plejefamilierne vedrørende de udvalgte fokuspunkter, har en generel høj kvalitet
* At tilbuddene kan være mere opsøgende for at få kommunerne til at opstille indsatsmål for de borgere de visiterer til tilbuddene og at tilbuddene fortsætter det målrettede og professionelle arbejde både med indsatsmålene og dokumentationen af resultaterne
* At især på børne- og ungeområdet er der et grundlag for at udvide forståelsen af magtanvendelsesbegrebet, så der kommer større fokus på bl.a. gråzoner – magt eller omsorg?
* At kvalitetsmodellen har skabt en øget bevidsthed om selve opgaven med at være plejefamilie, omkring fagligheden, hvilke krav de kan stille til kommunerne mm. Tilsynskonsulenterne erfarer, at plejefamilierne tager ansvar og er bevidste om pligter og rettigheder
* At de udfordringer Socialtilsyn Øst har mødt i forhold til de juridiske konstruktioner og grundlag som altovervejende udgangspunkt ikke har indflydelse på kvaliteten i de indsatser, der ydes i tilbuddene, men derimod er af mere formel betydning i forhold til sikringen af overholdelsen af den gældende lovgivning på området.

Socialtilsyn Øst har i 2014 været på tilsynsbesøg, i alle sociale tilbud og plejefamilier, som loven foreskriver.

Der er gennemført 2.119 tilsyn:

* 1.672 driftsorienterede tilsyn
* 341 re-godkendelser
* 106 ny-godkendelser.

Socialtilsyn Øst har ny-godkendt:

* 11 sociale tilbud
* 42 plejefamilier.

Socialtilsyn Øst har iværksat tre skærpede tilsyn, der indeholdte i alt 13 påbud og iværksat 17 påbud, der i alt indeholdte 28 påbud.

Vedrørende servicelovens § 85 botilbud har Socialtilsyn Øst i 2014 taget stilling til i alt 126 tilbud, hvoraf 83 er besluttet omfattet af reglerne for socialtilsyn. Socialtilsyn Øst har modtaget og behandlet 173 henvendelser om bekymrende forhold - whistleblowerordningen.

Den samlede vurdering er, at tilsynsreformen er berettiget. Socialtilsynene får afdækket forhold, der tidligere ikke er belyst. Det kan endvidere konkluderes, at anvendelse af kvalitetsmodellen som værktøj gør, at der kommer fokus på kompetencer og udvikling hos plejefamilierne.

Med indførelse af tilsynsreformen og de værktøjer, der ligger heri, kan Socialtilsyn Øst overordnet konstatere, at der er den rette balance mellem kontrol og kvalitetsudvikling.

Kenn Thomsen fremlægger punktet.

**Indstilling:**

Det indstilles:

* At styregruppen tager orienteringen til efterretning.

**Bilag:**

* Årsrapport Socialtilsyn Øst

 **Beslutning:**

* Kenn Thomsen orienterede
* Orientering i powerpoint vedlagt referatet som bilag
* Styregruppen tog orienteringen til efterretning
* Det blev påpeget at ikke alle punkter i kvalitetsmodellen er relevante for alle tilbud og det kunne overvejes at tilføje ”ikke relevant” som en svarmulighed der så kunne benyttes i disse tilfælde.
* Årsrapport 2014 for Socialtilsyn Øst videresendes til K17 og KKR

 **5. Socialstyrelsens centrale udmeldinger – aktuelle og kommende**

**Baggrund:**

Socialstyrelsen har pr 1/11, udsendt to første centrale udmeldinger som

omhandler 1) Børn og unge med alvorlig synsnedsættelse 0-17 år og 2) Voksne med kompleks erhvervet hjerneskade. Ultimo 2014/primo 2015 er afholdt workshops om forpligtende samarbejde med syns- og hjerneskadeområdet som cases og resultaterne indgår i arbejdet.

Sekretariatet har udsendt spørgeskemaer ift de to centrale udmeldinger til kommunerne primo 2015 og der er medio 2015 modtaget svar fra 13 kommuner, de øvrige er rykket for svar. Deadline for afrapportering til Socialstyrelsen er1/3-2016.

Der afholdes dialogmøde med Socialstyrelsen 10/9 om status på afrapportering af de centrale udmeldinger.

Den næste centrale udmelding er borgere med svære spiseforstyrrelser (1/11-2015). Socialstyrelsen afholder dialogmøde 24/8 for rammeaftalessekretariater og kommunale repræsentanter for at sikre kommunal kvalificering og faglig sparring af den centrale udmelding. Hver region har mulighed for at sende op til 4 personer, der kan bidrage med faglig viden om spiseforstyrrelsesområdet og kommunernes håndtering af den kommende centrale udmelding. Fra Sjælland deltager indtil videre Annika Hermansen Vordingborg Kommune, Lisette Kaptain Region Sjælland og Rammeaftalesekretariatet.

**Indstilling:**

Det indstilles:

* At styregruppen tager orienteringen til efterretning.

**Beslutning:**

* Styregruppen tog orienteringen til efterretning
* Afrapporteringerne af de aktuelle centrale udmeldinger skal efter behandling i styregruppe, K17 og KKR også behandles politisk i kommunerne inden fremsendelse til Socialstyrelsen 1/3-2016
* Tidsplanen er derfor at afrapporteringerne behandles i styregruppen 9/10, K17 30/10 i KKR i 23/11, samt efterfølgende i kommunerne inden fremsendelse ti Socialstyrelsen.

 **6. Møde i koordinationsforum 22/6**

**Baggrund:**

Der er afholdt møde i koordinationsforum 22/6, med følgende dagsorden jf. vedlagte referat:

1. Velkomst

2. Hanne-Marie-hjemmet

3. Status og fælles fokus på tværs af de fem regioner i forhold til de to

centrale udmeldinger vedr. voksne med kompleks erhvervet hjerneskade

samt børn og unge med alvorlig synsnedsættelse.

4. National retningslinje og kommende central udmelding vedr. borgere

med svære spiseforstyrrelser.

5. Status på kapacitet og belægning på de sikrede institutioner og de lands- og

landsdelsdækkende tilbud.

6. Samspil og styring på det specialiserede socialområde i Syddanmark kort

orientering v. direktør Lise Plougmann Willer

7. Fælles status på kommunikationsområdet

8. Evt.

Socialstyrelsen havde aflyst deres deltagelse i mødet til efter dannelsen af en ny regering.

Hanne Mariehjemmet, behandles særskilt under punkt 7 på styregruppens dagsorden.

**Indstilling:**

Det indstilles:

* At styregruppen tager orienteringen til efterretning

**Bilag:**

* Referat fra møde i koordinationsforum 22/6-2015

**Beslutning:**

* Styregruppen tog orienteringen til efterretning

 **7. Fremtidig finansiering af Kvindekrisecentret Hanne Marie – Region Sjælland III**

**Baggrund:**

På styregruppemøde 8/5, besluttede styregruppen at den fremtidige finansiering af Kvindekrisecentret Hanne Marie tages op i koordinationsforum jf. at tilbuddet er landsdækkende og henvender sig til en særlig lille målgruppe, hvis behov ikke tilgodeses på kvindekrisecenter- og forsorgshjemsområdet. Styregruppen støtter at tilbuddet fastholdes og anbefaler objektiv finansiering. På mødet informerede Region Sjælland om at de orienterer Socialstyrelsen om sagen pga. opsigelsesvarsler mv. Efterfølgende har Region Sjælland indmeldt Hanne Mariehjemmet til behandling efter lovbestemmelserne om national koordination.

Sagen er behandlet på møde i koordinationsforum 22/6 jf. referat fra møde i koordinationsforum jf. punkt 6 og vedhæftede notat om kortlægning af indsatser til målgruppen af

udsatte kvinder fra misbrugs- og prostitutionsmiljøet.

Styregruppen havde anbefalet at videreføre Hanne Mariehjemmet med objektiv finansiering. Indstillingen blev afvist af repræsentanterne fra de øvrige regioner, der finder, at en evt. videreførelse skal baseres på takstfinansiering. Den mulighed ser imidlertid hverken Region Sjælland som driftsherre eller kommunerne i Region Sjælland, der via rammeaftalen ville blive forpligtet på tilbuddets finansiering. Fra den administrative styregruppe  i Region Sjælland er det klart tilkendegivet, at videreførelse af Hanne Marie er et ’landsanliggende’ og ikke et ’Region Sjælland-anliggende’, da langt flertallet af kvinderne kommer fra kommuner uden for Region Sjælland.

Region Sjælland har sideløbende med behandlingen i Koordinationsforum rejst sagen overfor Socialstyrelsen med anmodning om at få sagen behandlet efter lovbestemmelserne om National Koordination, der giver Socialstyrelsen mulighed for at udstede et driftspåbud, hvis tilbud til en udsat målgruppe er truet. I forbindelse med valget meddelte Socialstyrelsen, at sagens behandling ville blive udsat til en ny regering var tiltrådt. Region Sjælland har ad to omgange gjort styrelsen opmærksom på, at udsættelse i sig selv er en trussel mod Hanne Mariehjemmets videreførelse, idet Region Sjælland uden  bevilling i 2016 tvinges til at tage de første skridt til afvikling.

Status for Hanne Mariehjemmet er at i marts blev driftsoverenskomsten med bestyrelsen opsagt, da den ifølge vedtægten kun kunne opsiges med et varsel på 9 måneder med ophør ved et årsskifte.Endvidere er medarbejderne, der har op til seks månedernes opsigelsesvarsel, varslet opsagt pr. 31.12. 2015, hvor nuværende bevilling ophører. I praksis samarbejdes imidlertid med bestyrelsen for Hanne Mariehjemmet om at holde hjemmet kørende, så tilbuddet kan videreføres hvis alternativ finansiering findes.

Som det fremgår af referatet fra mødet i Koordinationsforum blev det aftalt på mødet, at KL koordinerer en kortlægning af hvilke indsatser, som kommunerne har til målgruppen af udsatte kvinder fra misbrugs- og prostitutionsmiljøet. Der er udarbejdet et særskilt notat med baggrund for kortlægningen samt de fem spørgsmål, som ønskes belyst.

Sekretariatet har ultimo juli udsendt spørgeskemaer til kommunerne i region sjælland

**Indstillling:**

Det indstilles:

* At styregruppen tager orienteringen til efterretning
* At styregruppen drøfter den videre proces

**Bilag:**

* Notat om kortlægning af indsatser til målgruppen af udsatte kvinder fra misbrugs- og prostitutionsmiljøet
* Spørgeskema til kommunerne i region sjælland

**Beslutning:**

* Styregruppen tog orienteringen til efterreting
* Region Sjælland afventer fortsat svar på deres henvendelse til Socialstyrelsen.

**8. Økonomi: Effektiviseringsværktøjer og analyse af voksenhandicapområdet

Baggrund:**På styregruppemøde 13/3 bakkede styregruppen op om at der arbejdes videre med følgende fælles effektiviseringsværktøjer som går på tværs af de 17 kommuner i region Sjælland:
1) Benchmarking på hhv. voksenhandicapområdet og børnehandicap-området.
2) Visitation. Analyse af udviklingen i antal brugere og gennemsnitlig tyngde.
3) Fælles fokus på belægningsprocenten, fastsættelsen og muligheden for at hæve den.
4) Udbud og markedsmodning som bredt effektiviseringsinstrument
5) Takster som bredt effektiviseringsinstrument. En mulighed er, at ekstern konsulent afprøver andre analysevinkler på taksternes udvikling og størrelse herunder med benchmarking til de andre regioner.

K17 og KRR tiltrådte forslag og analyser og tidsplan som oplæg til en flerårig aftale ifbm. Rammeaftale 2017 på møder hhv. 27/3 og 21/4.

De økonomiske analyser indgår som fokusområde 5) i Rammeaftale 2016.

Der er afholdt møde med KORA og BDO om konsulentbistand til udarbejdelse af punkt 1) og evt. 5) i analysen og efterfølgende med K17 repræsentanterne. Det er besluttet at gå videre med KORA, som udarbejder præcist tilbud i august og efterfølgende igangsætter arbejdet.

Økonomigruppen har udarbejdet udkast til analyse af udgiftsudvikling på voksenhandicapområdet og notat om belægningsprocenten. Færdiggørelsen af analysen på voksenhandicapområdet afventer tilbuddet fra KORA ift. overlap.

**Indstilling:**

Det indstilles at:

* Styregruppen tager orienteringen til efterretning

**Bilag:**

* Oplæg om benchmark på det specialiserede socialområde
* Projektskitse KORA
* Udkast til analyse af udgiftsudviklingen på voksenhandicapområdet
* Udkast til notat om belægningsprocenten

**Beslutning:**

* Styregruppen tog orienteringen til efterretning
* Det blev påpeget at tallene fra før 2010 ikke er så valide og det derfor kunne overvejes at benytte tidsserien 2010-2014 i stedet.
* Det blev påpeget at det er væsentligt, at problematikken omkring § 85 beskrives (substitution mellem § 107/108 og §105/85), da det umiddelbart kan se ud som om der tildeles/modtages færre ydelser.
* Det blev påpeget at det er væsentligt at der arbejdes administrativt med værktøjer så man får reelle belægningsprocenter
* Økonomigruppens analyse af udgiftsudviklingen viser overordnet fald i antal sager, prisstigning pr sag dvs øget tyngde i sagerne
* Stigning i tyngde opleves også på ungeområdet.
* Der udarbejdes sammenfatning for analysen af voksenområdet som fremsendes til K17 og KKR sammen med tidsplan for den samlede analyse.
* Efter styregruppemødet er modtaget tilbud fra KORA som kontaktes mhp kontraktindgåelse og igangsætning af arbejdet medio august.

**9. Markedsmodning

Baggrund:**Status er, at Holbæk Kommune er i gang med at skrive udbudsmaterialet vedr. udbud af opholdssteder til børn og unge.

Til orientering har Holbæk Kommune haft overvejelser om, hvorvidt den definerede målgruppe bør udvides. Ifølge Holbæk Kommunes beregninger, vil man i Holbæk Kommune kunne få en økonomisk effekt (besparelse) på 640.000 kr. over en 4-årig periode, hvis den nuværende målgruppe anvendes. Det er på den baggrund Holbæk Kommunes opfattelse, at målgruppen er for smal. Arbejdsgruppen i Fællesudbud Sjælland skal mødes den 12. august med henblik på at formulere anbefaling vedrørende udvidet målgruppe. Anbefalingen om udvidet målgruppe vil blive sendt til godkendelse i R17.

Endvidere er man i tæt kontakt med LOS ( de private sociale tilbud), som har inviteret arbejdsgruppen med til dialogmøder med deres medlemmer i efteråret. Dette vil betyde en udskydelse af offentliggørelse af udbudsmaterialet, men det er meget vigtigt, at dialogen prioriteres. Udbuddet forventes således offentliggjort i 1. kvartal 2016. Relevante personer og fora, herunder styregruppen R17, K17 og FUS vil snarest blive orienteret herom og om projektet i øvrigt.

Kenn Thomsen orienterer under dette punkt

**Indstilling:**

Det indstilles:

* At styregruppen tager orienteringen til efterretning

**Beslutning:**

* Styregruppen tog orienteringen til efterretning
* Den udvidede/ændrede målgruppebeskrivelse fremsendes til styregruppens godkendelse via mail, hvorefter den sendes til godkendelse i K17.

**10. Status for kommunikationsområdet (VISP, Taleinstituttet, Specialrådgivningen)

Baggrund:**På styregruppemøde 8/5 behandledes analysen af kommunikationsområdet og Taskforcegruppens indstilling omkring Specialrådgivningen. Status for analysen af Kommuniaktionsområdet er at VISP og Taleinstituttet er færdig med analysen og i gang med den videre proces, mens Specialrådgivningen har gennemgået Taskforceprocedure og er i gang med en omstillingsproces.

Ift.Taleinstituttet har byrådet i Guldborgsund kommune behandlet en sag på deres møde i 22/6 juni måned, hvor det er vedtaget at Taleinstituttet lukker 31/12-2015 og Guldborgsund kommune derved beder om, at blive frigjort fra deres forsyningspligt.. Der vil således ikke restere et spørgsmål om forsyningsforpligtelse. Samarbejdet ophører den 31. december 2015 og Taleinstituttet udtræder af rammeaftalen.

ft. VISP er der udarbejdet en analyse som danner grundlag for nye modeller for tilkøb af ydelser på forskelligt niveau, afhængig af hvad kommunerne kan og ønsker at løse i eget regi. Der er etableret en finansieringsmodel – en pakkemodel – der giver kommunerne mulighed for at købe fagpakker særskilt og på forskellige niveau, afhængig af om man ønsker alene at købe højt specialiserede ydelser, eller om man ønsker at købe både moderate specialiserede og højt specialiserede ydelser eller slet ikke vil købe pakker til bestemte målgrupper. Modellen tager højde for kommunernes forskellige ønsker, der spænder fra ønsker om at bevare samarbejdet på abonnementsvilkår, til et ønske om en mere fleksibel model for tilkøb.

Ift. Specialrådgivningen er sagen behandlet på styregruppemøde 8/5. Styregruppen og Task-forcegruppen er enig med Holbæk Kommune i at Specialrådgivningen ikke er bæredygtig i sin nuværende form. Holbæk Kommune har afklaret med de 3 resterende abonnementskommuner (Slagelse, Solrød og Lejre ), at der ikke er nogen forsyningsforpligtelse  for dem. Som leverandør til VISO er det klart vigtigste område siddestillingsanalyser og rådgivning. Holbæk Kommune er indstillet på fortsat at levere disse ydelser. Holbæk kommune aftaler snart nærmere med VISO, hvilke af de øvrige VISO opgaver, der fortsat kan varetages. Styregruppen for rammeaftalen har anbefalet, at det undersøges om disse funktioner kan kobles på et kommunikationscenter, f.eks. det der ligger i Holbæk. Der resterer en lukningsprocedure for Specialrådgivningen, der involverer de 7 kommuner, der havde abonnementsaftale i 2014.

Kommunikationsområdet indgår som fokusområde 4) i rammeaftale 2016. I analysen skal kommunikationscentrene betragtes under ét – dvs. som en koordineret tilbudsorganisation, hvor mulighederne for at etablere et *udviklingsfællesskab på tværs* af regionens kommunikationscentre indgår som en del af analysen. Desuden skal der foretages en kortlægning af *fordele og ulemper ved abonnementsaftaler* med særlig fokus på at øge fleksibilitet og substitution i aftalerne.

Ift. kommunikationsområdet vil der i 2016 være fokus på at udvikle en fælles strategi for kommunikationsområdet, som både tager sigte på at drive området efter laveste effektive omkostninger, og samtidig sikrer områdets økonomiske og faglige bæredygtighed. Dette inkluderer bl.a. en analyse af områdets ydelses-og prisstruktur ift. øget gennemsigtighed og kortlægning af fordele og ulemper ved abonnementsaftaler.

Der er udarbejdet forslag til kommissorium vedr. en fælles strategi på kommunikationsområdet, som styregruppen skal tage stilling til.

**Indstilling:**

Det indstilles:

* At styregruppen tager orienteringen til efterretning
* At styregruppen drøfter kommissorium for den videre proces omkring analysen af kommunikationsområdet.

**Bilag:**

* Forslag til kommissorium til en fælles strategi på kommunikationsområdet.

**Beslutning:**

* Styregruppen tog orienteringen til efterretning
* Det blev påpeget at det er nødvendigt at mere prøcist definere hvilket udviklingsfællesskab der menes i kommissoriet
* Det blev påpeget at det er nødvendigt også at forholde sig til en takstmodel og derved inkludere betragtninger om takster i kommissoriet
* Slagelse arbejder videre med kommissoriet og herunder definitionen af udviklingsfællesskab, hvor der lægges vægt på arbejdsdelingsaspektet samt betragtninger om takster og takstmodeller.
* Ift. Specialrådgivningen er status at Specialrådgivningen ophører pr. 1. januar.
VISO ydelser fortsætter og placeres i den kommunale enhed, hvortil 4 medarbejdere overflyttes. Medarbejdere med specialkompetencer indenfor IKT-området flyttes over i CSU, da der er et marked for disse ydelser på takstvilkår
* Kommunerne har tilkendegivet at de kan løse øvrige opgaver selv ift. det der bortfalder.
* Sekretariatet kontakter Slagelse ift. tilføjelser til kommissoriet jf. styregruppens behandling.

**11. Hjerneskadeprojektet- status og videre proces**

**Baggrund:**

På styregruppemødet 8/5 besluttede styregruppen på baggrund af behandling af resultaterne fra spørgeskemaundersøgelsen primo 2015, at arbejde videre med resultaterne. Ift. den videre proces indgår resultaterne i arbejdet med den centrale udmelding. Styregruppen opfordrede til at hver enkelt kommune gennemgår oplysningerne og herunder tager stilling til om de som kommune er tilfreds med deres indsats/status. Styregruppen opfordrede til at genoptræningsplanerne tages op i sundhedsaftaleregi jf. de er uensartede og der derfor er plads til forbedring.

Der er nedsat en arbejdsgruppe, der arbejder opfølgende videre med projektets resultater og anbefalinger. Arbejdsgruppen afholder møde ultimo august.

**Indstilling:**

* Det indstilles at styregruppen tager orienteringen til efterretning

**Beslutning:**

* Styregruppen tog orienteringen til efterretning

 **12. Tilbudsportalen og socialtilsyn – møder og proces i Socialstyrelsen mv. II**

 **Baggrund:**

Styregruppen har på møde 8/5 taget orienteringen om processen omkring forenkling ift. tilbudsportalen og socialtilsyn, til efterretning og herunder at Socialstyrelsen efter det senest afholdt møde 11/12 har igangsat en udviklingsproces med workshops om tilbudsportalens indberetning/søgefunktion og budgetskema.

Socialstyrelsen har inviteret til nyt dialogmøde på direktionsniveau 17/8, 14.30-15.30 i Odense

**Indstilling:**

Det indstilles:

* At styregruppen tager orienteringen til efterretning
* At styregruppen drøfter den videre proces

**Beslutning:**

* Styregruppen tog orienteringen til efterretning
* Socialstyrelsen arbejder på at flytte mødet og udvide deltagerkredsen med fagpersoner.

**13. Nyt fra netværksgrupperne**

 **Baggrund:**Der afholdes møde i netværksgrupperne Voksne sindslidende 18/9, Voksne Handicappede 10/9, Økonomigruppen 27/8 samt Børn og Unge 24/9 – med deltagelse af sekretariatet

Der vil på mødet blive givet en orientering

**Indstilling:**

Det indstilles:

* At styregruppen tager orienteringen til efterretning

**Bilag:**

* Mødekalender for 2015 <http://rs17.dk/media/9057/m_deoplan_2015.xlsx>

**Beslutning:**

* Styregruppen tog orienteringen til efterretning

**14. Nyt fra K17**

 **Baggrund:**

Der er afholdt møde i K17 22/5 og næste møde afholdes er 21/8

Der vil på styregruppemødet blive givet en orientering

**Indstilling:**

Det indstilles:

* At styregruppen tager orienteringen til efterretning

**Bilag:**

* Referat fra møde i K17 22/5-2015

**Beslutning:**

* Styregruppen tog orienteringen til efterretning

 **15. Nyt fra KKR**

**Baggrund:**

KKR Sjælland har afholdt møde 17/6 og afholder næste møde 10/9

Der vil på styregruppemødet blive givet en orientering

**Indstilling:**

Det indstilles:

* At styregruppen tager orienteringen til efteretning

**Bilag:**

* Referat fra møde i KKR 17/6 <http://www.kl.dk/ImageVaultFiles/id_73819/cf_202/Referat_17-06.PDF>

**Beslutning:**

* Styregruppen tog orienteringen til efterretning og herunder at KKR på seneste møde behandlede sagerne omkring Rammeaftale 2016, Børnehus og Kommunikationsområdet
* KKR afholder møder 10/9, 23/11 og i 2016: 9/2, 20/4, 13/6, 13/9 og 22/11.

**16. Nyt fra Sekretariatet**

* Sekretariatet indkalder til styregruppemøder i 2016. Disse afholdes 14 dage før de møder i K17 som efterfølges af møder i KKR jf. punkt 15
* Dato for næste direktørmøde i november inden KKR mødet 23/11

 **17. Evt.**

Næste møde 9/10 i Roskilde